|  |  |
| --- | --- |
| Materialepakke 2 (kursusdag 2) | |
| **Titel** | **Taksonomi og differentiering i danskfaget** |
| **Manchet**  Max 210 anslag inkl. mellemrum. | Artiklen sætter fokus på fagbilaget - de faglige mål og taksonomien i disse. Herefter hvordan man kan omskrive de faglige mål til konkrete realistiske læringsmål ved hjælp af taksonomien. Efterfølgende stiller vi skarpt på undervisningsdifferentiering.. |
| **Brødtekst**  **Max 1000 ord** | **Taksonomien i danskfaget**  Fælles for grundfagene på erhvervsuddannelserne er, at de faglige mål betegnes som læringsudbytte og beskrives i [vejledning grundfagsbekendtgørelsen](C://Users/shl/Downloads/190702-Dansk%20(11).pdf) , som du finder [her](https://emu.dk/eud/dansk/fagbilag-vejledning-og-proever?b=t437-t735).  De tre kategorier omkring beskrivelse af læringsudbytte:   * **Viden -** **er noget man har.** Beskriver de indholdsområder, stofområder og faglige områder, som man beskæftiger sig med i faget * **Færdighed - er noget man kan.**  En dygtighed og en evne for et eller andet. Færdigheder viser sig i form af teknikker og indgår i udførelsen af opgaver og løsning af problemer – uafhængig af kontekst * **Kompetence - er noget man gør.** Elevens potentielle handlingsformåen i en given situation og elevens evne til at gøre noget i bestemte kontekster. Kompetence betyder, at man har viljen og evnen til at bruge sin viden og sine færdigheder i en given situation.   [**Grundfagenes taksonomi ramme**](https://emu.dk/sites/default/files/2019-06/Taksonomisk_beskrivelsesramme_for_grundfag.pdf) **og LHR-modellen**  Taksonomi er et begreb, som bruges, når noget skal inddeles, klassificeres og sættes i hierarki. Taksonomien i grundfagene følger således samme logik, som er i den taksonomiske beskrivelsesramme for grundfagenes fagmål, de tre niveauer: Grundlæggende, alsidig og kompleks, som også indgår i LRH-modellen (STUK, 2019).  LRH- modellenbeskriver en taksonomi, der er hierarkisk opbygget ud fra de tre kategorier:   * **viden** - viden om – kendskab, viden og forståelse * **færdighed** - det at kunne noget – begynder, øvede, rutiner og avanceret eller ekspert * **kompetence** - evnen til ansvarligt, enten selvstændigt eller i samarbejde med andre at møde en udfordring med handling – mere komplekst end en færdighed.   Modellen forudsætter, at eleven skal bevæge sig fra et niveau til et andet – der er noget, der kommer forud for opnåelsen af kompetencer. Viden og færdigheder indgår i den til sidst opnåede kompetence, bland andet på baggrund af den erhvervede viden og færdighed (er).  [Se LRH-modellen - Den taksonomiske beskrivelsesramme for grundfagenes faglige mål på kurser.ef.dk.](http://kurser.ef.dk/Beskrivelsesramme/Page.html)  Ligeledes illustrerer LHR-modellen, at hver taksonomisk kategori er opdelt i de tre niveauer; grundlæggende, alsidig og komplekst.  Til hvert niveau inden for kategorierne viden, færdigheder og kompetencer hører et sæt af handlingsrettede verber, der angiver, hvilket niveau man befinder sig på inden for den pågældende kategori.  For hvert af de tre niveauer, grundlæggende, alsidigt og komplekst, og inden for hver af kategorierne, viden, færdigheder og kompetencer, er der et beskrivende kendingsverbum eller sætning, der beskriver, hvad eleven typisk vil kunne på dette niveau.  **Målene i dansk**  Målene i fagbilaget for dansk er opbygget efter den taksonomiske model, så hvert niveau er beskrevet med verber der angiver omfanget af den forventede viden færdigheder og kompetencer.  Danskfagets faglige mål er formuleret som kompetencemål, som sigter mod at udvikle elevens kompetencer. Derudover har de fokus på viden, færdighed og kompetence som udgør det samlede læringsudbytte. Kompetencemålene udtrykker, hvad eleven skal kunne ved uddannelsens afslutning, men fortæller ikke, hvad eleverne skal lære for at kunne leve op til kompetencemålene.  De faglige mål er inddelt i fire overordnede kompetenceområder: Kommunikation, læsning, fortolkning og fremstilling. Målene er opstillet sideordnet og går fra niveau F, E og D til C niveau, og de er beskrevet med progression fra niveau til niveau.  **Taksonomi som udgangspunkt for læringsmål og succeskriterier**  Ifølge Nottingham og Nottingham (2016) er der mange gode grunde til at anvende taksonomi. De peger blandt andet på, at taksonomier:   * kan sikre, at eleverne ved, **hvordan** de lærer, såvel som **hvad** de skal lære * kan fungere ligesom en opskrift – begyndere har brug for en opskrift * kan være meget brugbare til udvikling af et bredt udvalg af læringsmål og succeskriterier.   **Omskrivning af faglige mål fra bekendtgørelse til læringsmål**  Man kan i princippet starte med at spørge om, hvorfor man i det hele taget skal opstille læringsmål og succeskriterier for elevernes læring i sin undervisning eller rettere: Hvorfor man ikke blot kan anvende de faglige mål som læringsmål i undervisningen?  Det kan man ikke, idet der er et stort spring fra fagbilagets abstrakte formuleringer til de specifikke, målbare, opnåelige, relevante og resultatorienterede og tidsafgrænsede læringsmål, som skal anvendes i undervisningen.  LRH-modellen kan anvendes til at udarbejde en mere præcis beskrivelse af, hvad der forventes af eleven i forbindelse med det faglige mål/det enkelte læringsmål. Det er ikke nok at skrive, at eleven skal opnå grundlæggende færdigheder i at genkende noveller som noveller, men snarere at eleven skal opnå nogle grundlæggende færdigheder i at identificere de særlige kendetegn ved novellen som genre.  **Fordele ved effektive læringsmål og succeskriterier**  Nottingham og Nottingham (2016) peger på, at der i forbindelse med udarbejdelse af læringsmål og succeskriterier er en række fordele, samt at man med fordel kan inddrage eleverne i dette arbejde.  **Læringsmål og succeskriterier:**   * hjælper med at tilrettelægge nogle effektive læringsaktiviteter for eleverne * giver eleverne en forståelse af, hvad de forsøger at opnå (læringsmålene), og hvad de kan gøre for at opnå deres mål (succeskriterierne) * opbygger et stillads, der kan understøtte elevernes fremskridt * giver eleverne nogle klare referencepunkter til deres feedback til sig selv og hinanden.   **Inddrag og samarbejd med eleverne om læringsmål og succeskriterier**   * Introducer det nye emne ved at spørge eleverne, hvad de gerne vil vide, og hvad de tror, de har brug for at kunne mestre det nye fagområde. På receptionistuddannelsen kan det eksempelvis være udarbejdelse af en hotelbeskrivelse eller på den pædagogisk assistent uddannelse et forældrebrev. * Del et stykke arbejde, for eksempel en ansøgning, et CV, et salgsbrev eller en brochure, som nogle andre elever har udført. Bed eleverne om at finde frem til, hvilke læringsmål og succeskriterier, de tror, der blev anvendt i forbindelse med opgaven * Del læringsmålene for det nye emne, og bed derpå eleverne om at forstå, hvad de vil være nødt til at gøre for at nå det mål. Med andre ord, så spørg dem om, hvad succeskriterierne burde være.   **Eksempel på omskrivning af faglige mål til læringsmål**  Følgende eksempel tager udgangspunkt i dansk på niveau F på gastronomuddannelse, GF. Det første eksempel er ud fra et lærerperspektiv. Det vil sige, hvad er det, man som lærer tager udgangspunkt i, inden man udarbejder læringsmål og eventuelt succeskriterier for eleverne.  **Lærerperspektivet**   1. **Udarbejdelse af menukort** 2. **Faglige mål fra fagbilaget - kompetenceområde fremstilling:**   ” *Eleven kan planlægge, forberede og fremstille skriftlige og mundtlige tekster ved brug af teksttyper med direkte relevans for det konkrete erhverv, den konkrete uddannelse og dagligdagen”*   1. **Viden om**   Indhold og form i forhold til menukort  Ordklassen adjektiver (funktionel grammatik)   1. **Færdighed:**   Udarbejde menukort ud fra form  Skrive menuforklaringer – kort og forklarende  Anvende adjektiver og præsens participium  **Elevperspektivet**  **Læringsmål:**  I kan udarbejde et menukort, som passer til jeres café, hvor der bruges beskrivende ord til at skabe forståelse og ”stemning” for gæsten.  **Succeskriterier:**  For at nå jeres læringsmål skal i være i stand til at:   * opbygge formen for jeres menukort * beskrive 3 forretter, 3 hovedretter, 3 desserter og 3 valgfrie retter/drikkevarer * bruge udtryksfulde tillægsord og lang tillægsform * diskutere i gruppen, hvorvidt gæsteforklaringerne ”virker”   INDSÆT LINK TIL SKABELON TIL UDARBEJDELSE AF LÆRINGSMÅL OG SUCCESKRITERIER  [For yderligere inspiration i arbejdet med læringsmål og succeskriterier se – Håndbog om bedømmelse og feedback på erhvervsuddannelserne](https://emu.dk/sites/default/files/2019-05/H%C3%A5ndbog%20om%20bed%C3%B8mmelse%20og%20feedback%20p%C3%A5%20erhvervsuddannelserne.pdf)  **Hvad er undervisningsdifferentiering?**  Differentiering betyder; ”at gøre forskel på”. I en pædagogisk sammenhæng betyder differentiering, at man tilpasser undervisningen til forskellige elevforudsætninger. Elevforudsætninger omfatter fx faglige forudsætninger, sociale forudsætninger og læringsstile. Differentiering omfatter dels undervisningsdifferentiering, der også kaldes pædagogisk differentiering og dels niveaudeling (Undervisningsministeriet 2015).  Formålet med undervisningsdifferentiering er, at alle eleverne uanset forudsætninger bliver udfordret og udvikler deres kompetencer bedst muligt. Svejgaard (2020) peger på, at eleverne tilbydes en undervisning, der tilgodeser deres forskellighed. Dermed skal undervisningsaktiviteterne sigte på, at eleverne hver især kan opnå de faglige mål med undervisningen.  Niveaudeling betyder, at eleverne inddeles i grupper med henblik på at skulle nå forskellige læringsmål. Eksempelvis skal én gruppe nå niveau E i dansk, og en anden gruppe skal nå niveau D. Niveaudeling udelukker ikke behovet for undervisningsdifferentiering. Selvom alle skal nå det samme niveau, er det ikke ensbetydende med, at de har de samme forudsætninger for dette.  **Veje til undervisningsdifferentiering**  Som det fremgår af oversigten herunder, er der mange måderat differentiere sin undervisning. Oversigten indeholder refleksionsspørgsmål, man kan stille sig selv eller diskutere i sine fagfællesskaber i forbindelse med planlægningen af undervisningen.   |  |  | | --- | --- | | Læringsmål og succeskriterier | Hvilke faglige mål skal der arbejdes fra bekendtgørelsen? Hvordan kan de faglige mål omskrives til konkrete læringsmål? Skal alle arbejde med samme læringsmål? Hvilke succeskriterier kan opstilles for læringsmålene? Kan eleverne selv opstille læringsmål og succeskriterier? | | Proces | Hvor i lære- og arbejdsprocessen skal/kan der differentieres/niveaudeles? Hvad skal/kan alle være med til? Hvad kan hvem være med i? Hvordan kan evalueringsmetoder og feedback være forskellige? | | Tid og rammer | Hvor lang tid er der til opgaven? Hvordan kan den være forskellig for den enkelte elev eller gruppe? Hvor mange gange kan/skal den gentages? Kan nogen forberede sig inden opgaven? Skal nogen arbejde med den hjemme? Skal nogen have særlige hjælpemidler? | | Opgaver | Hvilken opgave kan eleverne arbejde med? Skal alle arbejde med den samme opgave? Skal opgaven differentieres i forhold til niveauer og sværhedsgrader? Hvad nyt skal læres? Hvad bygger videre på noget der tidligere er lært? | | Indhold | Hvilket indhold skal være fælles? Hvilke delemner/delopgaver skal være forskellige? Hvordan kan indholdet relateres til den enkelte? | | Metoder | Hvordan vil fx instruktion af opgaver kunne hjælpes ved brug af tekst, billeder, lyd, video? Hvem kan bruge billeder, lyd video i deres opgave/produkt? Hvem skal have konkrete eksempler? Hvem kan selv læse teorien? | | Hjælp | Hvilken form for hjælp er nødvendig for de forskellige elever? Hvem skal hjælpe - lærer eller andre elever? Kan it-hjælpemidler bruges? Hvem skal have en klar beskrivelse eller instruktion til opgaven? Hvem kan arbejde selvstændigt og selv få lov til at finde indhold inden for opgaven? | | Elevsamarbejde | Hvem skal/kan samarbejde for at tilgodese faglige, personlige, sociale forudsætninger? Hvem har brug for udfordringer eller støtte fra andre? Hvem har brug for tryghed ved en fast makker? Hvem har brug for at arbejde alene? Hvilke delområder/delopgaver skal/kan hvem arbejde sammen om? | | Læremidler | Hvilke læremidler kan anvendes? Skal eleverne anvende de samme læremidler? Skal eleverne gøre det samme med læremidlerne? Kan eleverne selv eller i samarbejde med læreren udvælge læremidler? |   **Undervisningsdifferentiering, når der skal læses tekster**  I videoen, der kan ses via nedenstående link, ses en metode til at arbejde med elevernes læsning af læremidler. I dette tilfælde en fagbog.  INDSÆT LINK TIL VIDEO HER: VIDEO OM LÆSEGUIDES  Metoden kan bruges til alle elever, men man kan differentiere sin undervisning ved, at nogle elever måske i længere tid skal stilladseres i deres læsning og læse i fællesskab, mens andre tidligere kan gå i gang med selv at læse, og selvfølgelig kan de også bruge de forskellige læsemåder aktivt og selvstændigt.  Det er dog et mål, at alle elever på et tidspunkt lærer at læse selvstændigt og udvælge læsemåder, der passer til læseformålet. Det er lærerens opgave at differentiere, så alle elever får mest muligt ud af at læse lærebøgerne, og stilladseret læsning er en måde at gøre det på. |
| **Kreditering** | Artiklen er udarbejdet af og Bettina Buch, ph.d., Docent ved Professionshøjskolen Absalon, Anne Gitte Hønge, Kandidat i pædagogisk filosofi og adjunkt ved Professionshøjskolen UCN og Susanne Hjelmberg Larsen, Master i Læreprocesser, didaktik og professionsudvikling og lektor ved Professionshøjskolen UCN Act2learn. |
| **Bilag** | * Skabelon til udarbejdelse af læringsmål og succeskriterier * Video om faglig læsning |
| **Referencer** | * Nottingham, J. Hvorfor anvende taksonomier til læring? I K. Brønd m. fl. (2015). *Læringsmål og taksonomiske redskaber*. Dafolo. * Nottingham, J. og J. Nottingham (2016). Styrk læringen gennem feedback. Dafolo * Svejgaard, K. (2020). Hvad vil det sige at arbejde systematisk med undervisningsdifferentiering? Hentet fra: [Hvad vil det sige at arbejde systematisk med undervisningsdifferentiering? | emu danmarks læringsportal](https://emu.dk/eud/paedagogik-og-didaktik/differentiering/hvad-vil-det-sige-arbejde-systematisk-med?b=t437-t500-t4397) * STUK (2019). Vejledning til grundfagsbekendtgørelsen. Hentet fra: [Fagbilag, vejledning og prøver | emu danmarks læringsportal](https://emu.dk/eud/dansk/fagbilag-vejledning-og-proever) * UVM (2015). Pædagogiske principper – inspirations-materiale til erhvervsskolerne. Hentet fra: [Pædagogisk principper.pdf (emu.dk)](https://emu.dk/sites/default/files/2019-05/P%C3%A6dagogisk%20principper.pdf) * UVM (2020). Bekendtgørelse om grundfag, erhvervsfag, erhvervsrettet,andetsprogsdansk og kombinationsfag i erhvervsuddannelserne og om adgangskurser til erhvervsuddannelserne, (2020). Hentet fra: [Bekendtgørelse om grundfag, erhvervsfag, erhvervsrettet andetsprogsdansk og kombinationsfag i erhvervsuddannelserne og om adgangskurser til erhvervsuddannelserne (retsinformation.dk)](https://www.retsinformation.dk/eli/lta/2020/692) |